Η **ΣουπερΛίγκα** (αγγλικά: *SuperLiga*) ήταν επίσημη ποδοσφαιρική διοργάνωση στη Βόρεια Αμερική, μεταξύ ομάδων από τα πρωταθλήματα Πριμέρα Ντιβισιόν του Μεξικού και Μέιτζορ Λιγκ Σόκερ (MLS) των Ηνωμένων Πολιτειών και του Καναδά. Τη διεξαγωγή της διοργάνωσης επικύρωναν η Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF), η Ποδοσφαιρική Ομοσπονδία Ηνωμένων Πολιτειών (USSF), η Καναδική Ποδοσφαιρική Ομοσπονδία (CSA) και η Μεξικανική Ομοσπονδία Ποδοσφαίρου (FEMEXFUT), καλύπτοντας ουσιαστικά το βορειοαμερικανικό τμήμα της CONCACAF, κάτι αντίστοιχο με τα Κόπα Ιντερκλούμπες ΟΥΝΚΑΦ και ΚΦΟ Κλαμπ Τσάμπιονσιπ που διοργάνωναν τα τμήματα της Κεντρικής Αμερικής και της Καραϊβικής, της CONCACAF. Η διοργάνωση πραγματοποιήθηκε για πρώτη φορά το 2007 και καταργήθηκε το Μάρτιο του 2011.

Δομή
----

Η δομή της διοργάνωσης βασίζονταν σε δύο σκέλη, τη φάση των ομίλων και τα πλέι οφ ή νοκ άουτ φάση, με όλα τα παιχνίδια να διεξάγονται σε γήπεδα της MLS. Την πρώτη περίοδο το 2007, συμμετείχαν τέσσερις ομάδες, δύο από κάθε πρωτάθλημα. Έως το 2008, έπαιρναν μέρος στη διοργάνωση οι κορυφαίες ομάδες κάθε περιόδου του πρωταθλήματος της MLS, όμως από την περίοδο 2009, μετείχαν οι ομάδες που βρίσκονταν σε χαμηλότερες θέσεις από αυτές που οδηγούσαν στο ΚΟΝΚΑΚΑΦ Τσάμπιονς Λιγκ. Για την Πριμέρα Νιβισιόν, οι πρωταθλήτριες ομάδες κάθε εξαμήνου κέρδιζαν μία θέση στη ΣουπερΛίγκα της περιόδου που ακολουθούσε.

Η διοργάνωση καταργήθηκε το 2010, με τον επίτροπο της MLS, Ντον Γκάρμπερ να δηλώνει ότι: «Η ΣουπερΛίγκα ήταν μία σημαντική διοργάνωση, η οποία εξυπηρέτησε το σκοπό της κατά τη διάρκεια της διεξαγωγής της. Η CONCACAF
είναι πλέον όλο και περισσότερο προσηλωμένη στην ηπειρωτική διοργάνωση, το Τσάμπιονς Λιγκ, του οποίου είμαστε υποστηρικτές. Παραδώσαμε την αξία που προσέδιδε η ΣουπερΛίγκα, με σκοπό να θέσουμε τις ομάδες μας σε μία περισσότερο ανταγωνιστική διοργάνωση στην περιοχή.»

Τελικοί
-------

| Έτος | Τελικός |
| --- | --- |
| Νικήτρια | Αποτέλεσμα | Φιναλίστ |
| 2007*Λεπτομέρειες* | **Πατσούκα**  | **1 – 1(4 – 3 π)** |  Λος Άντζελες Γκάλαξι |
| 2008*Λεπτομέρειες* | **Νιου Ίνγκλαντ Ρεβολούσιον**  | **2 – 2(6 – 5 π)** |  Χιούστον Ντάιναμο |
| 2009*Λεπτομέρειες* | **Τίγρες**  | **1 – 1(4 – 3 π)** |  Σικάγο Φάιαρ |
| 2010*Λεπτομέρειες* | **Μονάρκας**  | **2 – 1** |  Νιου Ίνγκλαντ Ρεβολούσιον |
|

Επιδόσεις
---------

### Ανά ομάδα

| Ομάδα | Νικήτρια | Φιναλίστ | Έτη κατάκτησης | Έτη φιναλίστ |
| --- | --- | --- | --- | --- |
|  Νιου Ίνγκλαντ Ρεβολούσιον | 1 | 1 | 2008 | 2010 |
|  Πατσούκα | 1 | 0 | 2007 |  |
|  Τίγρες | 1 | 0 | 2009 |  |
|  Μονάρκας | 1 | 0 | 2010 |  |
|  Χιούστον Ντάιναμο | 0 | 1 |  | 2008 |
|  Λος Άντζελες Γκάλαξι | 0 | 1 |  | 2007 |
|  Σικάγο Φάιαρ | 0 | 1 |  | 2009 |

### Ανά Χώρα

| Χώρα | Νικήτρια | Φιναλίστ |
| --- | --- | --- |
| Μεξικό ! Μεξικό | 3 | 0 |
| Ηνωμένες Πολιτείες Αμερικής ! Ηνωμένες Πολιτείες Αμερικής | 1 | 4 |

Παραπομπές
----------

1. ↑  «SuperLiga Rules and Regulations» (PDF). *MLSnet*. Soccer United Marketing. Αρχειοθετήθηκε από το πρωτότυπο (PDF) στις 3 Οκτωβρίου 2008. Ανακτήθηκε στις 4 Απριλίου 2016.
2. ↑  «Answers to 20 Questions for Don Garber». *American Soccer Blog*. Blogspot. 6 Οκτωβρίου 2006. Ανακτήθηκε στις 9 Φεβρουαρίου 2007.
3. ↑  «'Game First' initiatives enhance on-field product». Αρχειοθετήθηκε από το πρωτότυπο στις 6 Απριλίου 2007. Ανακτήθηκε στις 2 Απριλίου 2007.
4. ↑  Borg, Simon (29 Μαρτίου 2011). «World Football Challenge builds upon SuperLiga». *mlssoccer.com*. Αρχειοθετήθηκε από το πρωτότυπο στις 12 Απριλίου 2016. Ανακτήθηκε στις 4 Απριλίου 2011.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα North American SuperLiga  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |